《挽彭子从郎中》
宋代·王庭圭

岭北岭南持使节，湖西兼总大农钱。庙堂正赖持国计，蓬岛祗为蜕骨仙。

郎省尚虚丹禁地，铭旌忽上洞庭船。衣冠不许挂神武，端谓犹堪济巨川。

作者简介：（1080—1172）宋吉州安福人，字民瞻，号卢溪。徽宗政和八年进士。为茶陵丞，有能政。高宗绍兴中，胡铨上疏乞斩秦桧等，谪新州，庭圭独以诗送行。绍兴十九年，坐讪谤编管辰州。桧死，许自便。孝宗即位，除国子监主簿。乾道中除直敷文阁。博学兼通，工诗，尤精于《易》。有《卢溪集》、《易解》、《沧海遗珠》等。